**Sabiedrības integrācijas fonda padomes (turpmāk – Padome)**

**sēdes**

**Protokols Nr. 5**

**Rīgā, 2024. gada 3.maijā**

|  |  |  |  |
| --- | --- | --- | --- |
| **Sēdi vada:** | | | |
| Sabiedrības integrācijas fonda padomes priekšsēdētāja, Ministru prezidenta pilnvarotais pārstāvis, Finanšu ministrijas parlamentārā sekretāre (līdz darba kārtības 5. punktam) | | Karina Ploka | |
| **Piedalās Padomes locekļi:**  Vides aizsardzības un reģionālās attīstības ministre (līdz darba kārtības 5.punktam) no 6.darba kārtības punkta Vides aizsardzības un reģionālās attīstības ministres pilnvarotā persona, Vides aizsardzības un reģionālās attīstības ministrijas Juridiskā departamenta direktors Madars Laurs | | Inga Bērziņa | |
| Biedrības “Latvijas Raidorganizāciju asociācija” izpilddirektors | | Ingemārs Vekteris | |
| Tieslietu ministrijas pilnvarotā persona, Tieslietu ministrijas parlamentārā sekretāre | | Lauma Paegļkalna | |
| Labklājības ministra pilnvarotā persona, Labklājības ministrijas parlamentārais sekretārs (uz sēdi neieradās) | | Reinis Uzulnieks | |
| Izglītības un zinātnes ministres pilnvarotā persona, Izglītības un zinātnes ministrijas parlamentārā sekretāre | | Silvija Reinberga | |
| Biedrības “Ar pasaules pieredzi Latvijā” valdes priekšsēdētājs | | Miks Muižarājs | |
| Kultūras ministres pilnvarotā persona, Kultūras ministrijas parlamentārā sekretāre  Biedrības “Latvijas jaunatnes padome” pārstāvis | | Agnese Lāce  Matīss Lācis | |
| **Citi dalībnieki:** | | |  | |
| Sabiedrības integrācijas fonda sekretariāta direktore | | | Zaiga Pūce | |
| Sabiedrības integrācijas fonda sekretariāta direktores vietniece – Pilsoniskās sabiedrības atbalsta departamenta direktore  Sabiedrības integrācijas fonda Administratīvā un finanšu departamenta direktors  Sabiedrības integrācijas fonda Administratīvā un finanšu departamenta direktora vietniece juridiskajos jautājumos  Sabiedrības integrācijas fonda Administratīvā un finanšu departamenta direktora vietnieks finanšu jautājumos | | | Dace Spaliņa  Māris Spilve  Jūlija Millere  Gundars Zemītis | |
| Sabiedrības integrācijas fonda Projektu konkursu un uzraudzības nodaļas vadītāja  Sabiedrības integrācijas fonda Projektu konkursu un uzraudzības nodaļas vadītājas vietniece  Sabiedrības integrācijas fonda Administratīvā un finanšu departamenta sabiedrisko attiecību vadītāja | | | Ieva Plūme  Liene Varslavāne  Ilze Sarkanābola | |

|  |  |
| --- | --- |
| Sabiedrības integrācijas fonda Administratīvā un finanšu departamenta personāla vadītāja  Sabiedrības integrācijas fonda Projektu konkursu un uzraudzības nodaļas programmas vadītāja  Sabiedrības integrācijas fonda Projektu konkursu un uzraudzības nodaļas programmas vadītāja  Sabiedrības integrācijas fonda Projektu konkursu un uzraudzības nodaļas programmas vadītāja | Anna Kalēja  Elīza Laķe  Vita Kalniņa  Ance Indriksone |
|  |  |

|  |  |
| --- | --- |
| **Protokolē:** |  |
| Sabiedrības integrācijas fonda Administratīvā un finanšu departamenta biroja vadītāja | Gerda Vagule |

Sēdes sākuma laiks: plkst. 10:00.

Diskusija par 2.darba kārtības punktu.

A. Lāce un K. Ploka ierosina 6.darba kārtības punktu izskatīt kā 2.darba kārtības punktu. Padomes locekļi vienojas par 6.darba kārtības jautājuma izskatīšanu kā otro

1. Par sēdes darba kārtības apstiprināšanu.

**Nolēma (**ar **9 balsīm** **“Par”** K. Ploka, M.Laurs, I. Vekteris, S. Reinberga, M. Muižarājs, A. Lāce, M. Lācis, L. Paegļkalna) **apstiprināt** Sabiedrības integrācijas fonda (turpmāk arī – Fonds) Padomes 2024.gada 3.maija sēdes darba kārtību.

1. Par nevaldības organizāciju atlases darbam Sabiedrības integrācijas fonda padomē konkursu.

Ziņo: Agnese Lāce

A. Lāce norāda, ka saņemtajā vēstulē no biedrības “Latvijas pilsoniskā alianse” par nevalstisko organizāciju pārstāvju SIF padomē apstiprināšanu, tiek prasītas atbildes uz jautājumiem par lēmuma pieņemšanu 2024.gada 5.aprīļa Padomes sēdes jautājumā *“Par nevaldības organizāciju atlases darbam Sabiedrības integrācijas fonda padomē konkursa komisijas lēmumā noteikto nevaldības organizāciju un to kandidātu un aizvietotāju apstiprināšanu”* gan no saturiskās, gan no juridiskās puses; norādot, vai *“Atturēties”* ir pielīdzināms kā lēmums.

J. Millere komentē, ka pēc būtības Padomes locekļi *“Atturas”*, tādējādi izdarot balsojumu par konkrēto jautājumu, līdz ar to lēmums netiek pieņemts, papildus norādot, ka Padomes locekļi 2024.gada 5.aprīļa sēdes diskusijas laikā pieņēma citu lēmumu, par ko tika nobalsots t.i., neapstiprināt rezultātus un organizēt jaunu NVO pārstāvju konkursu, kad tiks veikti grozījumi Ministru kabineta noteikumos.

K. Ploka papildina, ka 2024.gada 5.aprīļa Padomes sēdē, kur diskutēja par jautājumu *“Par nevaldības organizāciju atlases darbam Sabiedrības integrācijas fonda padomē konkursa komisijas lēmumā noteikto nevaldības organizāciju un to kandidātu un aizvietotāju apstiprināšanu”* un rezultātā netika apstiprināti konkursa rezultāti, uzsver, ka lēmumu nepieņēma ņemot vērā Fonda padomes locekļu jautājumus par konkursa vērtēšanas procesu, nevis balstoties uz personas (NVO izvirzīto pārstāvju) politisko piederību.

Turpinot, K. Ploka min, ka visās konkursu komisijās, ko apstiprina Fonda padome ir pieci vērtēšanas komisijas locekļi, tomēr šajā NVO pārstāvju vērtēšanas komisijā ir tikai trīs vērtēšanas komisijas locekļi, kas situācijas, kad, piemēram, ir interešu konflikts, rezultējas ar lemt nespējīgu konkursa komisiju. Papildus tam, viens no izvirzītajiem NVO izvirzītajiem pārstāvjiem ir bez *pārstāvja aizvietotāja*, kā piemērus minot situācijas, kad vienam no Fonda padomes locekļiem nācās izstāties no Padomes locekļu sastāva, bez deleģēta *pārstāvja aizvietotāja* vai, kad nereti, citiem Padomes locekļiem jāatturas no balsošanas interešu konflikta, tādējādi apgrūtinot lēmumu pieņemšanu sēdēs.

M. Muižarājs norāda uz pārstāvju politisko piederību, kā piemēru minot, grozījumus Ministru kabineta noteikumos, kur tiek noteikta *robeža* starp nevalstisko organizāciju pārstāvjiem un viņu darbību politiskajās partijās.

K. Ploka min, ka Ministru kabineta noteikumu grozījumi tiks virzīti divos posmos - pirmajā posmā ar norādi palielināt vērtēšanas komisijas sastāvu u.tml.; otrajā posmā norādot uz NVO pārstāvju prioritārajām jomām u.tml.

A. Lāce norāda uz nepieciešamību, pirms Ministru kabineta noteikumu tehniskajiem grozījumiem, rīkot sanāksmi ar NVO pārstāvjiem, diskutējot par veicamajiem grozījumiem, kā arī iepriekšējā NVO pārstāvju atlases konkursa pieņemto lēmumu.

Padome vienojas:

* 1. Apstiprināt priekšlikumus Ministru kabineta 2021.gada 1.aprīļa noteikumu Nr.205 “Noteikumi par kritērijiem un kārtību, kādā tiek izraudzītas nevalstiskās organizācijas darbam Sabiedrības integrācijas fonda padomē, un atlīdzību Sabiedrības integrācijas fonda padomes locekļiem, kas ir nevalstisko organizāciju pārstāvji” (turpmāk – MK noteikumi) grozījumiem, un  Kultūras ministrijai virzīt tos tālākai apstiprināšanai.
  2. Organizēt jaunu NVO pārstāvju atlases konkursu pēc Ministru kabineta noteikumu grozījumu apstiprināšanas.
  3. Sekretariātam organizēttikšanos, pēc 3.maija Fonda padomes sēdes, ar NVO pārstāvjiem un padomes vadītāju par konkursa atlases kritērijiem un veicamajiem tehniskajiem grozījumiem Ministru kabineta noteikumos Nr.205, kā arī lai skaidrotu Fonda padomes pieņemto lēmumu.

K. Ploka ierosina 5.darba kārtības punktu izskatīt kā 3.darba kārtības punktu. Padomes locekļi vienojas par 5.darba kārtības jautājuma izskatīšanu kā trešo.

1. Par Sabiedrības integrācijas fonda sekretariāta direktora amata konkursu.

*Tehniskas problēmas ar interneta pieslēgumu.*

Ziņo: Māris Spilve

A. Lāce komentē Padomes locekļu iesaisti sekretariāta direktora amata konkursā, norādot uz Fonda direktora amata konkursa nolikuma 36.punktu *“Saskaņā ar šī konkursa rezultātiem Fonda sekretariāta direktora amatā Fonda padome ieceļ pretendentu, kurš, balstoties uz vērtējumu visās atlases kārtās, saņēmis visaugstāko vērtējumu”*, norādot uz varbūtēju iespēju Padomes locekļiem intervēt 2 līdz 3 izvirzītos pretendentus, lai arī no savas puses izvērtētu kandidāta atbilstību, kā piemēru minot, ikdienas savstarpējo sadarbību starp sekretariāta direktoru un Padomes locekļiem.

K. Ploka sniedz priekšlikumu par konkursa nolikumu izmaiņām, t.i., Fonda sekretariāta direktora amata konkursa komisijas sastāvs netiek mainīts, bet papildus pieminēt, ka tiek virzīts viens līdz divi pretendenti ar visaugstāko vērtējumu.

Arī L. Paegļkalna piekrīt K. Plokas priekšlikumam par izmaiņām sekretariāta direktora amata konkursa nolikumam.

Tāpat L. Paegļkalna komentē Darba likumā norādīto *diskrimināciju pēc politiskās vai citas pārliecības* nav pielīdzināms ierobežojumam, kad kandidāts nevar būt kādas politiskās partijas vai organizācijas biedram, norādot, ka politiskā pārliecība pieder katram cilvēkam. Papildus piekrītot M. Muižarājam par nosakāmiem ierobežojumiem stājoties sekretariāta direktora amatā, bet tie nebūtu politiskās pārliecības ierobežojumi.

J.Millere vērš uzmanību uz to, ka ierobežojums attiecībā uz darbību politiskajās organizācijās var noteikt ar likumu.

Noslēgumā K. Ploka uzdod sekretariātam, sadarbībā ar Valsts kanceleju noskaidrot, vai konkursa nolikumā var paplašināt kritērijus attiecībā uz politisko piederību, ja var tad nolikumu precizēt elektroniski rakstiskā procedūrā.

**Nolēma (**ar **8** **balsīm “Par”** K. Ploka, I.Bērziņa, I. Vekteris, S. Reinberga, M. Muižarājs, A. Lāce, M. Lācis, L. Paegļkalna**) apstiprināt :**

* 1. **Atlases komisijas personālsastāva jau deleģētos pārstāvjus:**  
       
     **-** Ieva Lībķena. Valsts kancelejas direktora vietnieci valsts pārvaldes jautājumos, Valsts pārvaldes politikas departamenta vadītāja, Valsts kancelejas deleģētais pārstāvis;  
     - Dace Kļaviņa. Ministru prezidenta parlamentārā sekretāre, Ministru prezidenta deleģētais pārstāvis;  
     - Liene Kupča. Kultūras ministres padomniece pārmaiņu vadības jautājumos, Kultūras ministrijas deleģētais pārstāvis.

Savukārt Memoranda padomes locekļus apstiprināt atlases komisijas personālsastāvā Padomes locekļiem nosūtot balsojumu *elektroniski rakstiskajā procedūrā* vai apstiprināt izvirzītos pārstāvju Padomes sēdē, š.g. 7.jūnijā.

* 1. Precizēt un apstiprināt sekretariāta direktora atlases konkursa norises kārtību un sekretariāta direktora amata kandidātu atlases kritērijus (amata pretendentu atlases nolikumu).

K. Ploka ierosina 8.darba kārtības punktu izskatīt kā 4.darba kārtības punktu. Padomes locekļi vienojas par 8.darba kārtības jautājuma izskatīšanu kā ceturto.

1. Par projektu gala atskaites izvērtēšanu.

**IEROBEŽOTAS PIEEJAMĪBAS INFORMĀCIJA**, saskaņā ar Informācijas atklātības likuma 5.panta pirmo daļu, otrās daļas 2.punktu un 6.panta pirmo un trešo daļu.

Ziņo: Karina Ploka

K. Ploka norāda, ka tika izvērtēta konkrētā projekta gala atskaite un tika konstatēts, ka Re:Baltica projekta gala rezultāts neatbilst konkursa nolikumam vai atbilst daļēji. Ņemot vērā, ka šāds precedents ir pirmo reizi, ka projekta rezultāts daļēji neatbilst programmas mērķim, tad Fonda padomei nav vadlīniju kā vērtēt neattiecināmās izmaksas šādā situācijā, tāpēc ir būtiski vērsties, sagatavojot vēstules, pie Valsts kontroles, NEPLP un CFLA un noskaidrot viedokli, kā rīkoties situācijā, ja projekta rezultāts daļēji neatbilst projekta mērķim, noskaidrojot šo institūciju viedokli par izmantojamo attiecināmo (neattiecināmo) izmaksu metodiku. Papildus, K. Ploka norāda, ka Fonda sekretariātam būtu jāizstrādā metodika par neattiecināmo izmaksu vērtēšanu.

Padome pieņem zināšanai informāciju par projektu gala atskaites izvērtēšanu. Uzdod sekretariātam sagatavot vēstules Valsts kontrolei, NEPLP un CLFA ar lūgumu sniegt viedokli par izmaksu attiecināmības metodiku.

1. Par priekšlikumiem prioritārajiem pasākumiem 2025.gada budžetam.

Ziņo: Māris Spilve

I. Vekteris norāda uz nepieciešamību veikt labojumus prioritārajā pasākumā nr. 1, kur *krievvalodīgie* jāaizstāj ar *mazākumtautību un* *jaukto ģimeņu pārstāvjiem*.

S. Reinberga norāda, ka Kultūras ministrija, Sabiedrības integrācijas fonds un Izglītības un Zinātnes ministrija strādā pie jaunās sistēmas pārskata un veidošanas attiecībā uz latviešu valodas apguves kursu nodrošināšanu pieaugušajiem, norādot, ka šī būs viena Izglītības un Zinātnes ministrijas 2025.gada prioritātēm.

Z. Pūce norāda uz Fonda 2025.gada prioritāro pasākumu papildināšanu ar *Latviešu valodas apmācības atbalsta programmas īstenošanu*.

L. Paegļkalna komentē prioritāro pasākumu ranžēšanu, norādot, ka punktam par *Latviešu valodas apmācības atbalsta programmas īstenošana,* jābūt kā pirmajai prioritātei.

**Nolēma (**ar **7** **balsīm “Par”** M. Laurs, I. Vekteris, S. Reinberga, M. Muižarājs, A. Lāce, M. Lācis, L. Paegļkalna**) apstiprināt:**

* 1. Tālākai virzībai šādus prioritāros pasākumus:
  2. *Sabiedrības saliedētības veicināšana Latgales reģionā.*
  3. *Mazākumtautību un saliedētas sabiedrības programmas attīstība.*
  4. *Vienas pieturas aģentūras pakalpojuma sniegšana ES pilsoņiem.*

1. Fonda sekretariātam nodrošināt prioritāro pasākumu priekšlikumu un to īstenošanai nepieciešamā finansējuma iesniegšanu Finanšu ministrijā un Valsts kancelejā.

Fonda sekretariātam **papildināt** 2025.gada prioritāro pasākumu sarakstu ar punktu par *Latviešu valodas apmācības atbalsta programmas īstenošana* un **labot** prioritāro secību, augšgalā liekot *Latviešu valodas apmācības atbalsta programmas īstenošana* kā pirmo prioritāri.

1. Par Sabiedrības integrācijas fonda 2023.gada pārskatu.

Ziņo: Māris Spilve

Padomes locekļi pieņem zināšanai Sabiedrības integrācijas fonda 2023.gada pārskatu un Valsts kontroles ziņojumu.

1. Par Latvijas valsts budžeta finansētās programmas “Mazākumtautību un sabiedrības saliedētības programma” konkursa nolikuma un vērtēšanas komisijas nolikuma apstiprināšanu.

Ziņo: Dace Spaliņa

M. Muižarājs norāda uz konkursa “Mazākumtautību un sabiedrības saliedētības programma” salīdzinoši īso (6 līdz 7 mēneši) attiecināmības periodu, jautājot par iespējām šo periodu pagarināt. Tāpat, M. Muižarājs norāda, ka šim konkursam, salīdzinot ar citiem konkursiem, ir strikti definēts procentuālais izlietojums finansēm.

A. Lāce komentē par finanšu procentuālo sadalījumu, norādot, ka šāds sadalījuma izklāsts ir definēts vairumam nometņu projektiem.

D. Spaliņa komentē, ka šī projekta attiecināmības periods ir garāks nekā 2023.gadā (1.novembris līdz 31.maijs), šogad 1.oktobris līdz 31.maijam. Papildinot par attiecināmības periodu, norāda, ka ārpus *skolas perioda* šādas aktivitātes nav aktuālas.

**Nolēma (**ar **7 balsīm “Par”** M. Laurs, I. Vekteris, S. Reinberga, M. Muižarājs, A. Lāce, M. Lācis, L. Paegļkalna**) apstiprināt** programmas “Mazākumtautību un sabiedrības saliedētības programma” atklāta projektu pieteikumu konkursa nolikumu ar pielikumiem un vērtēšanas komisijas nolikumu.

1. Par Sabiedrības integrācijas fonda stratēģijas 2025.-2027.gadam izstrādi.

Ziņo: Māris Spilve

Nolēma (ar 7 balsīm “Par” M. Laurs, I. Vekteris, S. Reinberga, M. Muižarājs, A. Lāce, M. Lācis, L. Paegļkalna) apstiprināt:

* 1. Fonda stratēģijas 2025.-2027.gadam izstrādes laika grafiku.
  2. Fonda padomes locekļiem līdz 2024.gada 10.maijam pieteikties vai deleģēt pārstāvi dalībai Fonda stratēģijas 2025.-2027.gadam izstrādes darba grupā.
  3. Fonda sekretariātam organizēt Fonda stratēģijas 2025.-2027.gadam izstrādi un veikt darba grupas sekretariāta funkciju.

1. Dažādi.

9.1. Par konkursa “Ģimenei draudzīga pašvaldība” nolikuma konceptuālajām izmaiņām.

Ziņo: Dace Spaliņa

D. Spaliņa norāda, ka, ja līdz šim naudas balva konkursa “Ģimenei draudzīga pašvaldība” uzvarētājs (pašvaldība) ieguva naudas balvu 30 000 EUR apmērā un pašvaldība iesaistot iedzīvotājus lēma, kur nauda balva tiks izlietota, tad 2024.gada konceptā paredzēts, ka naudas balva tiek sadalīta 2 daļās- uzvarētājs ar vispārēju naudas balvu 20 000 EUR apmērā, savukārt atlikušie 10 000 EUR novirzīti jau konkrētai/aktuālai tēmai un konkrētās jomas stiprināšanai attiecīgajā pašvaldībā, kā piemēru minot, tēmu par *vardarbības mazināšanu izglītības iestādēs un ģimenē*.

D. Spaliņa papildinot L. Paegļkalnas komentāru par Uzturlīdzekļu garantijas fonda dalību konkursa “Ģimenei draudzīga pašvaldība” vērtēšanas komisijā min, ka sekretariātam ir bijusi tikšanās ar Uzturlīdzekļu garantijas fonda pārstāvjiem, kur diskutējuši par 2024.gada konkursa nolikumu ar kritērijiem kā piemēram, *uzturlīdzekļu nemaksātāju* īpatsvars pašvaldībā, papildināšanu. Tāpat, D. Spaliņa min, ka Fonda sekretariāts ir vienojies ar Uzturlīdzekļu garantijas fonda pārstāvjiem par anketas papildināšanu ar jautājumiem no viņu puses, lai izvērtētu pašvaldības, kas pieteikušās konkursam, kā arī šā gada konkursa nolikumā papildinās konkursa vērtēšanas komisiju ar Tieslietu ministrijas pārstāvi vai nozares resora institūcijas pārstāvi Tāpat arī tika piedāvāts risinājums, ka šā gada konkursā netiks dalītas pašvaldības par pašvaldības plānošanas reģioniem, bet visas pašvaldības sacentīsies savā starpā bez jebkāda plānošanas reģionu sadalījuma, tāpat arī šogad ierosinām vairāk ņemt vērā iedzīvotāju balsojuma rezultātus, dodot iespēju iedzīvotāju balsojuma uzvarētājai, iegūt automātisku iespēju iekļūt starp piecām finālpašvaldībām, uz kurām dosies vērtēšanas komisija klātienes vizītēs. Konkursa nolikums tiks virzīts apstiprināšanai uz šā gada 7.jūnija padomes sēdi.

Padomes locekļi pieņem zināšanai informāciju par konkursa “Ģimenei draudzīga pašvaldība” nolikuma konceptuālajām izmaiņām.

Sēde beidzas: plkst. 11:42

Sabiedrības integrācijas fonda Padomes priekšsēdētāja K. Ploka

Protokolēja G. Vagule